Esmaspäeva, 4. aprilli õhtul XII Riigikogu esimesel istungil esitas peaminister Andrus Ansip avalduse 45. Vabariigi Valitsuse tagasiastumisest,  millest informeeris ka president Toomas Hendrik Ilvest. Riigipea määras seepeale Andrus Ansipi peaministrikandidaadiks. Eile, 5. aprilli hommikul pidas Ansip Riigikogus ettekande uue valitsuse moodustamise alustest ning Riigikogu andis peaministrikandidaadile volitused valitsuse moodustamiseks.